Mesures per a la reconversió del sector porcí
Ajuts per a la consolidació de la base territorial de l'empresa agrària
Mesures per al finançament de la infrastructura de les cooperatives
Mesures per a la promoció dels productes de qualitat
Mesures per a la promoció de l'agroturisme
Mesures de foment de la conservació del bosc d'alzina surera i la producció de suro
Disposicions comunes als capítols 1 al 5
Mesures per al foment de la millora del sector pesquer
Mesures per a la millora del sector de l'aqüicultura
Disposicions comunes als capítols 7 i 8
Aquest Decret, sobre mesures de finançament de diferents activitats dels sectors agrari i pesquer, té un caràcter complementari al Decret sobre establiment d'ajuts en matèria agrària, pesquera i forestal, i forma un conjunt integrat que articula la política agro-alimentària de la Generalitat.
La formulació en dos textos normatius separats ve donada per l'especial rellevància de l'Institut Català del Crèdit Agrari en matèria de finançament públic al sector.
En conseqüència, i tenint en compte les vinculacions orgàniques de l'esmentat Institut, es tracta d'un Decret comú entre els Departaments d'Economia i Finances i d'Agricultura, Ramaderia i Pesca.
El present text recull l'experiència del Decret 50/1987, sobre mesures de finançament per a l'agricultura familiar, la ramaderia intensiva, la construcció de basses i la pesca i l'aqüicultura.
En alguns dels seus capítols coincideix amb línies de finançament ja establertes per l'anterior normativa, actualitza els valors corresponents als projectes d'inversió a finançar i perfecciona aspectes concrets arran dels coneixements adquirits.
L'aparició, però, de noves necessitats en sectors productius concrets derivades essencialment de processos de reconversió, i l'oportunitat de facilitar finançament, en condicions més favorables que les generals del mercat financer, a determinades activitats agràries, fa convenient l'ampliació de les línies establertes per l'anterior normativa.
Així, el present Decret incorpora (capítol 1) una línia d'ajut financer per tal d'estimular la reconversió de les estructures productives de les explotacions porcines intensives.
El capítol 2 introdueix, en coherència amb el Decret del qual aquest és complementari, un règim d'ajuts per a l'adquisició de finques amb la finalitat de consolidar la base territorial de l'empresa agrària.
En la mateixa línia, el capítol 3 estableix mesures per tal d'estimular la reestructuració de les cooperatives agràries i altres entitats associatives del sector.
Així mateix, el capítol 4 defineix una línia d'ajut financer per a la promoció dels productes de qualitat i el capítol 5 dicta les mesures financeres adequades per al foment de la conservació del bosc d'alzina surera i la producció de suro.
A més de les disposicions de caràcter administratiu, aquest Decret recull també les mesures per al foment de la millora del sector pesquer (capítol 7) i per tal d'estimular el desenvolupament del sector de l'aqüicultura (capítol 8), actualitzant i completant la normativa del Decret 50/1987.
En totes aquestes actuacions, l'Institut Català del Crèdit Agrari, organisme autònom de caràcter financer de la Generalitat, exerceix una funció bàsica donada la seva vocació d'institució financera al servei de la política agro-alimentària de la Generalitat.
Però la vocació de l'Institut també és la de complementar l'actuació de les institucions financeres privades, allà on aquestes no poden arribar per raons econòmiques o de caràcter social.
Per tant, no tracta de substituir aquestes entitats ni de competir-hi.
És per això que el Decret preveu la participació d'altres entitats financeres, concretament del sector privat, en el procés de capitalització del sector agro-alimentari de Catalunya, i estableix els mecanismes perquè els subjectes d'aquest procés, els titulars de les empreses agràries i pesqueres i les seves associacions, obtinguin el mateix suport de l'administració nacional agrària de Catalunya.
En conseqüència, a proposta dels consellers d'Economia i Finances i d'Agricultura, Ramaderia i Pesca, i d'acord amb el Consell Executiu,
S'estableix una línia d'ajut per estimular la reconversió de les estructures productives de les explotacions porcines intensives, que consisteix en préstecs de l'Institut Català del Crèdit Agrari i subvencions del Departament d'Agricultura, Ramaderia i Pesca, amb càrrec als corresponents pressupostos.
Podran ser beneficiaris d'aquests ajuts els ramaders individuals o agrupats que portin a terme inversions a les seves explotacions per tal d'aconseguir algun dels objectius següents:
a) Millora qualitativa o reconversió de la producció per a l'adaptació de les necessitats del mercat.
b) Millora de l'estructura sanitària i equipament per a l'aplicació de programes sanitaris.
c) Adaptació de l'explotació per a una reducció dels costos de producció, millora de les condicions de treball o estalvi d'energia.
d) Protecció i millora de l'ambient.
e) Creació de centres d'inseminació artificial.
f) La compra de reproductors, per a explotacions cunícoles, quan es faci la renovació total dels efectius per causa sanitària o genètica.
3.1 Préstecs de l'Institut Català del Crèdit Agrari a un tipus d'interès pagat pel prestatari del 9% anual.
Els préstecs de l'Institut Català del Crèdit Agrari, amb un màxim de 10.000.000 de Pta per titular d'explotació, no podran superar el 70% del pressupost de la inversió aprovat pel Departament d'Agricultura, Ramaderia i Pesca i es concediran a un 12,5% d'interès anual i a un termini màxim d'amortització de cinc anys, el primer dels quals podrà ser de carència d'amortització de capital.
La subvenció associada als préstecs, atorgada pel Departament d'Agricultura, Ramaderia i Pesca, serà de 3,5 punts del tipus d'interès, a fi que el tipus d'interès pagat pel beneficiari quedi al 9% anual.
S'estableix un règim d'ajuts per a l'adquisició de finques amb la finalitat de consolidar la base territorial suficient per assegurar la viabilitat de l'empresa agrària, que consisteix en préstecs de l'Institut Català del Crèdit Agrari i subvencions del Departament d'Agricultura, Ramaderia i Pesca, amb càrrec als corresponents pressupostos.
Seran beneficiaris d'aquests ajuts els agricultors a títol principal que pretenen comprar terres amb la finalitat de l'article anterior.
Serà objecte preferent d'aquest règim, la compra de finques explotades en arrendament o parceria pel titular de l'explotació que sol·liciti l'ajut, sempre que després de l'adquisició es consolidi l'equivalent a una UTH en l'explotació, i es comprovi la viabilitat global de l'explotació en un període mínim de 10 anys.
6.1 Préstecs de l'Institut Català del Crèdit Agrari a un tipus d'interès pagat pel prestatari del 10% anual.
Els préstecs de l'Institut Català del Crèdit Agrari, amb un màxim de 30.000.000 de Pta per titular d'explotació, no podran superar el 80% del pressupost de la inversió aprovat pel Departament d'Agricultura, Ramaderia i Pesca, i es concediran a un 12,5% d'interès anual i a un termini màxim d'amortització de quinze anys.
La subvenció associada als préstecs, atorgada pel Departament d'Agricultura, Ramaderia i Pesca, serà de 2,5 punts del tipus d'interès, a fi que el tipus d'interès pagat pel beneficiari quedi al 10% anual++++++.
6.2 Subvenció del Departament d'Agricultura, Ramaderia i Pesca equivalent a un màxim de 2,5 punts d'interès dels préstecs subscrits amb altres entitats financeres, amb un tipus màxim d'interès del 12,5%.
Amb aquesta subvenció no superarà la quantia de 3.800.000 Pta per beneficiari.
S'estableix una línia d'ajut per a la promoció dels productes de qualitat, que consisteix en préstecs de l'Institut Català de Crèdit Agrari i subvenció del Departament d'Agricultura, Ramaderia i Pesca, amb càrrec als corresponents pressupostos.
Podran ser destinatàries d'aquests ajuts les entitats que tinguin entre els seus objectius el foment de la producció agrària de qualitat, els consells reguladors de les denominacions d'origen no víniques, els consells de les denominacions de qualitat i les empreses emparades per la marca de qualitat alimentària, per tal d'aconseguir un dels objectius següents:
c) Utilització de les tècniques de marketing.
12.1 Préstecs de l'Institut Català del Crèdit Agrari a un tipus d'interès pagat pel prestatari del 9,5% anual.
Els préstecs de l'Institut Català del Crèdit Agrari, amb un màxim de 7.000.000 de Pta per beneficiari, no podran superar el 70% del pressupost de la inversió aprovat pel Departament d'Agricultura, Ramaderia i Pesca, i es concediran a un 12,5% d'interès anual i a un termini màxim d'amortització de cinc anys.
La subvenció associada als préstecs, atorgada pel Departament d'Agricultura, Ramaderia i Pesca, serà de 3 punts del tipus d'interès, a fi que el tipus d'interès pagat pel beneficiari quedi al 9,5% anual.
12.2 Subvenció del Departament d'Agricultura, Ramaderia i Pesca equivalent a 3 punts d'interès dels préstecs subscrits amb altres entitats financeres, amb un tipus màxim d'interès del 12,5%.
Aquesta subvenció no superarà la quantia de 475.000 pessetes per empresa agro-alimentària i s'aplicarà a reduir la càrrega financera del préstec.
S'estableix una línia d'ajut per a la promoció de l'agroturisme que consisteix en préstecs de l'Institut Català del Crèdit Agrari i subvencions del Departament d'Agricultura, Ramaderia i Pesca, amb càrrec als corresponents pressupostos.
Podran ser destinataris d'aquests ajuts els agricultors i ramaders que emprenguin un projecte, ja sigui d'adequació, ampliació i/o equipament d'edificis de la seva explotació, destinat a l'activitat de l'agroturisme, durant un període mínim de 6 anys.
Els beneficiaris d'aquests ajuts s'hauran d'inscriure al Registre general d'empreses i activitats turístiques de Catalunya.
Els ajuts consistiran en una subvenció del Departament d'Agricultura, Ramaderia i Pesca equivalent a un màxim de 5 punts d'interès dels préstecs subscrits amb l'Institut Català del Crèdit Agrari i amb altres entitats financeres al tipus d'interès del mercat.
Aquesta subvenció no superarà la quantia de 975.000 ptes. per explotació agrària i s'aplicarà a reduir la càrrega financera del préstec.
Els esmentats préstecs, amb un màxim de 5.000.000 de ptes. per titular d'explotació, no podran superar el 60% del pressupost de la inversió aprovat pel Departament d'Agricultura, Ramaderia i Pesca i es concediran a un termini màxim d'amortització de sis anys, el primer dels quals podrà ser de carència d'amortització de capital.
Aquests ajuts són incompatibles amb qualsevol altre atorgat per l'Administració de la Generalitat pel mateix concepte.
Prèviament a la concessió dels ajuts, es demanarà informe al Departament de Comerç, Consum i Turisme.
Es crea una comissió tècnica integrada per representants dels departaments d'Agricultura, Ramaderia i Pesca i Comerç, Consum i Turisme, que té com a funcions l'estudi de totes les qüestions que es plantegin en relació amb la concessió dels ajuts que s'estableixen en aquest capítol.
S'estableix una línia d'ajut per donar suport als treballs per a la conservació i regeneració de les suredes i la producció de suro, que consisteix en els préstecs de l'Institut Català de Crèdit Agrari i subvencions del Departament d'Agricultura, Ramaderia i Pesca, amb càrrec dels pressupostos corresponents.
Podran acollir-se a aquesta línia d'ajut les inversions següents:
a) Reforestacions d'alzina surera (plantació, sembra i regeneració).
b) Regeneració de suredes cremades.
d) Treballs d'extracció del suro i el pelagrí en suredes incendiades, realitzat a partir del tercer any.
g) Redacció de plans d'ordenació, dasocràtics i de gestió.
h) Construcció i condicionament de pistes forestals bàsiques.
i) Adquisició i/o adaptació de maquinària.
Podran ser beneficiaris d'aquests ajuts els titulars de terrenys forestals surers.
15.1 Préstecs de l'Institut Català del Crèdit Agrari a un tipus d'interès pagat pel prestatari del 5,5% anual.
Els préstecs de l'Institut Català del Crèdit Agrari, amb un màxim de 5.000.000 de Pta per beneficiari, no podran superar el 70% del pressupost de la inversió aprovat pel Departament d'Agricultura, Ramaderia i Pesca, i es concediran a un 12,5% d'interès anual i a un termini màxim d'amortització de set anys, el primer dels quals podrà ser de carència d'amortizació de capital.
La subvenció associada als préstecs, atorgada pel Departament d'Agricultura, Ramaderia i Pesca, serà de 7 punts del tipus d'interès, a fi que el tipus d'interès pagat pel beneficiari quedi al 5,5% anual.
15.2 Subvenció del Departament d'Agricultura, Ramaderia i Pesca equivalent a un màxim de 7 punts d'interès dels préstecs subscrits amb altres entitats financeres, amb un tipus màxim d'interès del 12,5%.
Aquesta subvenció no superarà la quantia d'1.100.000 Pta per explotació surera i s'aplicarà a reduir la càrrega financera del préstec.
16.1 Les sol·licituds es presentaran en imprès normalitzat als serveis territorials o a les oficines comarcals del Departament d'Agricultura, Ramaderia i Pesca.
16.2 Les sol·licituds s'hauran d'acompanyar de la següent documentació, a més de l'específica exigida a cada línia:
d) Declaració segons la qual no s'ha iniciat l'obra o l'actuació.
e) Declaració segons la qual no s'ha iniciat l'obra o l'actuació.
17.1 La resolució sobre la concessió de les subvencions correspondrà al Conseller d'Agricultura, Ramaderia i Pesca.
17.2 La resolució sobre la concessió dels préstecs sol·licitats a l'Institut Català del Crèdit Agrari correspondrà l'Institut mateix, el qual concedirà els préstecs en les condicions que estableixen els articles 3.1, 6.1, 9.1, 12.1 i 15.1 d'aquest Decret.
17.3 L'Institut Català del Crèdit Agrari podrà demanar als beneficiaris la documentació econòmica i jurídica necessària per a l'anàlisi del crèdit, i establirà les garanties que consideri necessàries per finançar els seus préstecs.
En cas d'incompliment de la destinació dels préstecs o de qualsevol de les condicions que estableix el present Decret, quedaran automàticament revocats la subvenció o el préstec i es procedirà al seu reintegrament.
S'estableix una línia d'ajut per al foment de la millora del sector pesquer que consisteix en préstecs de l'Institut Català de Crèdit Agrari i subvencions del Departament d'Agricultura, Ramaderia i Pesca, amb càrrec als pressupostos corresponents.
20.1 La construcció de vaixells de pesca de 6 a 33 metres d'eslora entre perpendiculars.
Tindran prioritat aquells sol·licitants que aportin baixes provinents de vaixells que tinguin una antiguitat superior a 15 anys i base als ports de Catalunya.
20.2 La compra de vaixells destinats a l'exercici de noves modalitats de pesca que tinguin menys de 15 anys d'antiguitat.
Tindran prioritat aquells projectes que impliquin una transformació d'un vaixell amb base a Catalunya i, molt particularment, els d'arrossegament.
20.3 Equipaments, canvis de motor i transformació en vaixells que impliquin innovació o millora tecnològica, un estalvi energètic, una major seguretat, una millora de les condicions de treball a bord i/o que suposin un exercici més racional de l'activitat pesquera.
20.4 Reparacions, millores o transformacions en vaixells que signifiquin canvis de modalitats de pesca o l'adequació a l'exercici de modalitats de pesca alternatives o polivalents.
En ambdós casos, es consideraran prioritaris aquells projectes de canvi a una modalitat diferent de les que practiquen els pescadors actualment a Catalunya.
En cap cas no seran auxiliables aquelles transformacions que comportin un increment de l'esforç pesquer.
21.1 Préstecs de l'Institut Català del Crèdit Agrari a un tipus d'interès pagat pel prestatari d'un 12% anual.
Els préstecs de l'Institut Català del Crèdit Agrari, amb un màxim de 70.000.000 de Pta per titular, no podran superar el 70% del pressupost de la inversió aprovat pel Departament d'Agricultura, Ramaderia i Pesca, i es concediran a un 13% d'interès anual i a un termini màxim d'amortizació de vuit anys, dels quals els dos primers podran ser de carència d'amortització de capital.
La subvenció associada als préstecs, atorgada pel Departament d'Agricultura, Ramaderia i Pesca serà d'1 punt del tipus d'interès, a fi que el tipus d'interès pagat pel beneficiari resti en un 12% anual.
21.2 Subvenció del Departament d'Agricultura, Ramaderia i Pesca equivalent a una quantitat de fins a un punt d'interès dels préstecs subscrits amb altres entitats financeres, amb un tipus màxim d'interès del 13%.
S'estableix una línia d'ajut per estimular el desenvolupament del sector de l'aqüicultura, que consisteix en préstecs de l'Institut Català de Crèdit Agrari i subvencions del Departament d'Agricultura, Ramaderia i Pesca, amb càrrec als pressupostos corresponents.
23.2 Edificacions, maquinària i instal·lacions per al cultiu i l'engreix de peixos, crustacis i mol·luscs.
23.3 Adquisició d'elements de transport i comercialització de la producció procedent del cultiu i l'engreix.
23.4 Obres d'equipament i modernització de les instal·lacions ja existents.
23.5 Projectes de sistemes de cultiu extensius, semiintensius i intensius, com és ara: parcs de cultius, piscifactories, gàbies, vivers, depuradores, "hatcheries" i "nurseries".
23.6 Projectes d'inversió que signifiquin una millora tecnològica i econòmica del procés productiu.
24.1 Préstecs de l'Institut Català del Crèdit Agrari a un tipus d'interès pagat pel prestatari d'un 12'5% anual.
Els préstecs de l'Institut Català del Crèdit Agrari, amb un màxim de 70.000.000 de Pta per titular, no podran superar el 70% del pressupost de la inversió aprovat pel Departament d'Agricultura, Ramaderia i Pesca i es concediran a un 13,5% d'interès anual i a un termini màxim d'amortització de vuit anys, dels quals els dos primers podran ser de carència d'amortització de capital.
La subvenció associada als préstecs, atorgada pel Departament d'Agricultura, Ramaderia i Pesca, serà d'1 punt del tipus d'interès, a fi que el tipus d'interès pagat pel beneficiari quedi en un 12,5% anual.
24.2 Subvenció del Departament d'Agricultura, Ramaderia i Pesca equivalent a 1 punt d'interès dels préstecs subscrits amb altres entitats financeres, amb un tipus màxim d'interès del 13,5%.
25.1 Les sol·licituds es presentaran en imprès normalitzat a la seu de la Direcció General de Pesca Marítima.
25.2 Les sol·licituds s'hauran d'acompanyar de la documentació següent, a més de l'específica exigida a cada línia:
d) Declaració conforme no s'ha iniciat l'obra o actuació.
e) Declaració segons la qual no s'ha iniciat l'obra o actuació.
Els beneficiaris dels ajuts hauran de trobar-se al corrent de les seves obligacions amb l'Institut Català del Crèdit Agrari.
25.3 La Direcció General informarà sobre l'elegibilitat i la viabilitat tècnica del projecte, i trametrà la sol·licitud, el projecte i l'informe a l'Institut Català del Crèdit Agrari.
La resolució sobre la concessió de subvencions correspondrà al Conseller d'Agricultura, Ramaderia i Pesca, i la concessió dels préstecs a l'Institut Català del Crèdit Agrari, el qual establirà el tipus de garantia necessària per a l'obtenció del préstec.
En cas d'incompliment de la destinació dels préstecs o de qualsevol de les condicions establertes en el present Decret, quedaran automàticament revocats la subvenció o el préstec i es procedirà al seu reintegrament.
El Departament d'Agricultura, Ramaderia i Pesca abonarà directament a l'Institut Català del Crèdit Agrari d'una sola vegada, durant l'exercici en què es formalitzin els ajuts, l'import total de les subvencions associades als préstecs que l'Institut Català del Crèdit Agrari formalitzi d'acord amb els punts 3.1, 6.1, 9.1, 12.1, 15.1, 21.1 i 24.1.
Les subvencions del Departament d'Agricultura, Ramaderia i Pesca a què fa referència aquest Decret es concediran amb càrrec als crèdits pressupostaris que es consignin en la partida 10.01.741.01/80 del pressupost de la Generalitat.
Es deroga el Decret 50/1987, de 29 de gener, sobre mesures de finançament per a l'agricultura familiar, la ramaderia, la construcció de basses, la pesca i l'aqüicultura.
S'autoritza els departaments d'Economia i Finances i d'Agricultura, Ramaderia i Pesca per dictar les disposicions que calguin per a l'execució i el desplegament d'aquest Decret.